पर क्‍या कहा जाए चंदौली जिले के इन पत्रकारों को, जो एक स्‍वस्‍थ्‍य पत्रकारिता करने की बजाय चाटुकारिता की पत्रकारिता पर उतर गए हैं. आम आदमी की आवाज कहे जाने वाले पत्रकार अब उसी आवाज से दूर होते जा रहे हैं. डीएम, एसपी से नजदीकी बढ़ाकर आम हित से जुड़ी खबरों को घोंट जाते हैं कि इन नौकरशाहों को कहीं खबरें चुभ ना जाएं. सही भी है आम आदमी क्‍या करेगा, क्‍या बना देगा और क्‍या बिगाड़ लेगा. जब वो नेता, अधिकारी, सरकारी कर्मचारियों का अब तक कुछ नहीं बिगाड़ सका तो इन पत्रकारों का क्‍या कर लेगा, जो ऐसे ही प्रायोजित खबरों के बल पर इन तीनों के चहेते बने हुए हैं.